stanford-oval/wikipedia huggingface dataset:
Voivodikunnan tie 753

Voivodikunnan tie 753 (puol. droga wojewódzka 753) on Puolassa Kielcen piirikunnassa sijaitseva noin 20 kilometriä pitkä voivodikunnan tie.
Reitti ja tieyhteydet

Voivodikunnan tie 753 alkaa Wola Jachowan kylässä, missä se kääntyy valtatieltä 74. Tie kulkee ainakin Bielinyn, Huta Nowan, Bartoszowinyn ja Milanowska Wólkan kylien läpi ennen kuin päättyy Nowa Słupian kaupungissa voivodikunnan tiehen 751. Hieman ennen päätepistettään tie risteää liikenneympyrässä voivodikunnan tien 756 kanssa.
Jaakko Kiljunen

Jaakko Kiljunen (s. 1980) on suomalainen näyttelijä, joka on valmistunut Pietarin valtiollisesta teatteritaiteen akatemiasta vuonna 2009. Kiljunen on työskennellyt näyttelijänä Lappeenrannan kaupunginteatterissa ja Myllyteatterissa. Kiljunen esiintyi Myllyteatterin versioimassa Danten Jumalaisessa näytelmässä, joka sai kansainvälistä tunnustusta Makedoniassa järjestettävällä teatterifestivaalilla.
Kiljunen on työskennellyt näyttelijänä Pietarissa ja Vilnassa. Suomessa hän on tullut tunnetuksi tv-sarjasta Pirunpelto, jossa hän esittää venäläistä rikollista. Kiljusen isä on poliitikko ja tietokirjailija Kimmo Kiljunen.
Elokuva ja tv-sarja

| Vuosi | Televisiosarja | Rooli |
| --- | --- | --- |
| 2001 | Benner & Benner | Jarno |
| 2012 | 3OHA - The Zone | Haastattelija |
| 2013 | Pirunpelto | Volkov |
| 2016–2018 | Korpelan kujanjuoksu | Hannu Laiho |
| 2017 | Presidentti | Venäläinen lääkäri |
| 2019 | Ratamo | Mustonen |
| 2022 | Rantabaari | Jari |
Aiheesta muualla

Myllyteatterin kotisivut
Kotisivu: https://www.jaakkokiljunen.com/ (Arkistoitu – Internet Archive)
Megálos Avelás

| --- | --- |
Sijainti:  36°49′44″N, 25°24′30″E, Náxos ja Pienet Kykladit Náxos, Etelä-Egean saaret Kreikka
Saariryhmä:  Avelonísia, Pienet Kykladit, Kykladit
Merialue:  Egeanmeri, Välimeri
Pinta-ala:  0,05 km²
| --- | --- |
Asukasluku:  0
muokkaa - muokkaa wikitekstiä - muokkaa Wikidataa
Megálos Avelás (kreik. Μεγάλος Αβελάς) on pieni Kreikan saari, joka kuuluu Kykladien saariryhmään ja tarkemmin Pieniin Kykladeihin, ja sijaitsee Irakleián saaren länsipuolella. Saaren pinta-ala on noin  0,05 neliökilometriä ja se on asumaton (2011). Hallinnollisesti Megálos Avelás kuuluu Náxoksen ja Pienten Kykladien kuntaan, Náxoksen alueyksikköön ja Etelä-Egean saarten alueeseen. Saaren suurin korkeus on 24 metriä merenpinnasta laskettuna. Saari muodostaa läheisen Mikrós Aveláksen saaren kanssa Avelonísian saariparin.
Fanni Suomi

Fanni Suomi (s. 3. toukokuuta 1997) on suomalainen televisionäyttelijä. Hänet tunnetaan roolistaan Tuija Haavistona Yle TV2:n Uusi päivä -televisiosarjassa, jossa hän oli mukana ensimmäisestä jaksosta jaksoon 625 asti.
Aikaisemmin Suomi on esiintynyt Poppis-ohjelmassa ja avustajana Pirunpelto-televisiosarjassa.
Filmografia

| Vuosi | Elokuva/Sarja | Rooli |
| --- | --- | --- |
| 2010−2017, 2018 | Uusi Päivä | Tuija Haavisto |
Yksityiselämä

Suomi valmistui ylioppilaaksi Tampereen Hatanpään lukiosta keväällä 2016. Hän opiskelee maantiedettä Oulun yliopistossa. Suomi on myös kertonut, ettei halua näyttelemisestä itselleen ammattia vaan pitää sitä enemmänkin harrastuksena.
Fannin isä on tv-ohjaaja Timo Suomi.
Selínia

| Selínia Σελήνια |
| --- | --- |
 Selínia
 Koordinaatit: 37°55′59″N, 23°31′47″E 
Valtio:  Kreikka
Alue:  Attika
Alueyksikkö:  Saaret
Kunta:  Salamis
Kunnallisyksikkö:  Ampelákia
Hallinto:  
 – Asutustyyppi:  kaupunki
 – Kallikrates-koodi:  5201020201
Väkiluku (2011):  2 509
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Selínia (kreik. Σελήνια) on Kreikan kaupunki, joka sijaitsee Salamiin saarella. Se kuuluu hallinnollisesti Salamiin kuntaan, Saarten alueyksikköön ja Attikan alueeseen. Aiemmin kaupunki kuului Ampelákian kuntaan ja vuodesta 2011 lähtien Salamiin kunnan Ampelákian kunnallisyksikköön. Kaupungin väkiluku on 2 509 (vuonna 2011).
Selínia sijaitsee Salamiin saaren itärannikolla. Se on saaren neljänneksi suurin asutus. Kaupunki on yksi Salamiin satamista ja sieltä on yhteys Pireukseen. Selínia muodostaa myös laajemman kaupunkiyhdyskunnan (Δημοτική Κοινότητα Σεληνίων, Dimotikí Koinótita Seliníon), johon kuuluu varsinaisen Selínian kaupungin lisäksi asumaton Atalántin saari.
Eedit Patrakka

| Eedit Patrakka> Henkilötiedot |
| --- | --- |
Syntynyt: 2004 tai 2005 Texas, Yhdysvallat
Näyttelijä
Aktiivisena:  2015–
Merkittävät roolit:  Anna (Äkkilähtö) Veera (Kanelia kainaloon, Tatu ja Patu!)
Aiheesta muualla
IMDb 
Elonet
Eedit Patrakka (s. 2004 tai 2005 Texas, Yhdysvallat) on suomalainen lapsinäyttelijä. Ensimmäinen pitkä elokuva, jossa hän näytteli, oli Tiina Lymin ohjaama Äkkilähtö, jossa hän esitti yhtä pääosaa. Hän sai Los Angelesin elokuvajuhlilla parhaan lapsinäyttelijän palkinnon vuonna 2018 lyhytelokuvassa Taksvärkkipäivä.
Hän on näytellyt myös vuonna 2018 esitetyissä tv-sarjoissa Syke, Sunnuntailounas, Karppi ja Sorjonen. Hän harrastaa cheerleadingia Helsinki Athletics Cheerleadersin HAC Junior Elite -seurassa, jossa oli mukana voittamassa EM-hopeaa vuonna 2018.
Perhe

Patrakan perheeseen kuuluvat isän ja äidin lisäksi kaksi vanhempaa ja kaksi nuorempaa siskoa.
Filmografia > Elokuvat ja lyhytelokuvat

| Vuosi | Elokuva/Lyhytelokuva | Rooli |
| --- | --- | --- |
| 2015 | Amanda ja Tomi | Amanda |
| 2016 | Äkkilähtö | Anna |
| 2016 | Rölli ja kaikkien aikojen salaisuus | äänirooli |
| 2016 | Kanelia kainaloon, Tatu ja Patu! | Veera |
| 2016 | 2 yötä aamuun | Anni |
| 2017 | Ikitie | Mary |
| 2018 | Taksvärkkipäivä | Janna |
Filmografia > Televisiosarjat

| Vuosi | Sarja | Rooli |
| --- | --- | --- |
| 2018 | Karppi | Armi Bergdahl |
| 2018 | Sorjonen | Maria Laakkonen |
| 2018 | Syke | Vilma |
| 2018–2023 | Sunnuntailounas | Matilda |
| 2023 | Pohjolan laki | Pihla |
Jaana Saarinen

| Jaana Saarinen |
| --- | --- |
 Jaana Saarinen Turun Messuilla 2009.
Henkilötiedot
Koko nimi:  Jaana Esikko Saarinen
Syntynyt: 22. kesäkuuta 1955 (ikä 69) Helsinki
Näyttelijä
Aktiivisena:  1960–
Merkittävät roolit:  Maarit Salin (Salatut elämät) Ritva (Hopeanuolet)
Palkinnot
 Venla Paras naisnäyttelijä (2007) 
Aiheesta muualla
IMDb 
Elonet
Jaana Esikko Saarinen (s. 22. kesäkuuta 1955 Helsinki) on suomalainen näyttelijä.
Elämä

Saarinen valmistui ylioppilaaksi vuonna 1974 ja opiskeli Helsingin yliopistossa yleistä kirjallisuustiedettä ja estetiikkaa vuosina 1975–1979. Varsinaista näyttelijäntutkintoa hänellä ei ole.
Freelance-näyttelijänä työskentelemisen lisäksi Saarinen kouluttaa yritysten asiakaspalvelijoita improvisaatioharjoitusten avulla. Hän oli Kotkan vihreiden kaupunginvaltuutettu vuosina 1992–1996.
Jaana Saarisella on kaksi lasta, vuonna 1987 syntynyt tytär ja vuonna 1989 syntynyt poika Sampsa Tuomala.
Näyttelijänä

Jaana Saarinen esiintyi televisiossa jo 1960-luvun alussa Matti Raninin Niksulan TV -ohjelmassa, pikkusisarensa Saana Elinan kanssa, ja 1960 valmistuneessa elokuvassa Molskis, sanoi Eemeli, molskis!. Hän osallistui 1960- ja 1970-luvuilla Disneyn animaatioelokuvien suomenkielisiin jälkiäänityksiin. Hän näytteli nimiroolin Oiva Paloheimon tekstiin perustuvassa, vuonna 1969 valmistuneessa televisionäytelmässä Tirlittan.
Vuosina 1976–2005 Saarinen oli kiinnitettynä eri teattereihin: Kokkolan kaupunginteatteriin 1976–1977, Mikkelin teatteriin 1978–1979, Lappeenrannan kaupunginteatteriin 1979–1980 ja
Kotkan kaupunginteatteriin 1980–2005.
Saarinen sai parhaan naisnäyttelijän Venla-patsaan vuonna 2007 roolistaan Yle TV1:n Kotikatsomossa esitetyssä kolmiosaisessa televisiosarjassa Hopeanuolet.
Saarinen esiintyi Salatut elämät -televisiosarjassa Maarit Salinin roolissa vuosina 1999, 2000–2004, 2007–2008 ja 2015. Vuonna 2019 Saarinen palasi Maarit Salinin rooliin Salattujen elämien -spin-off-sarjassa Pihlajasatu. Salatuissa elämissä esiintyi myös Jaana Saarisen poika Sampsa Tuomala.
Vuoden 2008 jälkeen Saarinen on esiintynyt muun muassa Tunteen palo -näytelmässä sekä Aleksanterin teatterissa ja kiertuenäytelmänä esitetyssä Kello viiden tee -näytelmässä Katharine Hepburnin osassa. Saarinen on näytellyt lukuisissa kesäteattereissa. Kesällä 2008 hän esiintyi Kirjurinluodon kesäteatterissa Porissa, näytelmässä Huomenta rakkaani!. Hän oli myös Lappeenrannan kesäteatterin Votkaturistit-näytelmässä pääosassa. Kesällä 2019 Saarinen nähtiin Heinolan kesäteatterin lavalla Pokka pitää -sarjaan perustuvassa näytelmässä pääroolissa.
Vuonna 2009 Saarinen oli mukana PMMP:n ”Lautturi”-kappaleen musiikkivideolla.
Filmografia > Elokuvat

| Vuosi | Elokuva / TV-elokuva | Rooli |
| --- | --- | --- |
| 1960 | Molskis, sanoi Eemeli, molskis! | Jaana |
1969: Tirlittan
| 1976 | Naistentanssit | Tarja |
| 1980 | Näköalat | Taina |
| 1992 | Veturimiehet heiluttaa | tarjoilija |
| 2010 | Tokio Baby | Leena |
| 2013 | Kekkonen tulee! | Vosurouva |
| 2015 | Elämältä kaiken sain | Sannis |
| 2017 | Yösyöttö | anoppi |
| 2018 | Valmentaja | Ritva |
| 2019 | Äiti | Eeva |
| 2019 | Olen suomalainen | Elli Jalkanen |
| 2024 | Mielensäpahoittajan rakkaustarina | Saimi |
Filmografia > Televisiosarjat

| Vuosi | Televisiosarja | Rooli |
| --- | --- | --- |
| 1975 | Tänään Annikki | Kristiina Kaijanmaa |
| 1976 | Sosiaalityöntekijä Virtanen | Helena Muttinen |
| 1999, 2000–2004, 2007–2008, 2015 | Salatut elämät | Maarit Salin |
| 2000 | Pertsa ja Kilu | Kilun äiti |
| 2007 | Hopeanuolet | Ritva |
| 2008 | Presidentin kanslia | Sari Näre |
| 2009 | Salatut elämät 10v | Maarit Salin |
| 2009 | Juurikasvua | Sirpa |
| 2011 | Moska | palvelutalon virkailija |
| 2012 | Stalkkeri | Ritva |
| 2014 | Toisen kanssa | Ulla Poikolainen |
| 2015 | Hinnalla millä hyvänsä | Karita |
| 2015 | Roba | Inkeri Kähönen |
| 2015 | Downshiftaajat | Marjo Huotari |
| 2016 | Erinomanlaiset | Saimi |
| 2016, 2018 | Ex-onnelliset | Rakel Riihelä |
| 2017 | Putous | Maarit Salin |
| 2017–2018 | Kolmistaan | Merja |
| 2018 | Sunnuntailounas | Ritva |
| 2018 | Keisari Aarnio | Raija Lehmuskoski |
| 2019 | Aikuiset | Birgitta |
| 2019 | Suden hetki | tosi-tv-tuottaja |
| 2019 | Pihlajasatu | Maarit Salin |
| 2020 | Paras vuosi ikinä | Wanda |
| 2020 | Ei Haukku haavaa tee | oopperan puvustonhoitaja |
| 2021 | Roba | Seela |
| 2021 | Hotel Swan Helsinki | Tuulikki Dammert |
| 2021 | Häräntappoase | Lahja Takkinen |
| 2021 | Maria Kallio | Elsi Evola-Isaksson |
| 2021 | Pahan väri | Aili Nygren |
| 2021 | Modernit miehet | Päivi |
| 2022 | Exit | poliisi |
| 2023 | Pohjolan laki | Merja Kivijärvi |
| 2023 | Kaikki anteeksi | Tuula |
Aiheesta muualla

Ylen Elävä arkisto: Tirlittan
Ilona Chevakova

| Ilona Chevakova> Henkilötiedot |
| --- | --- |
Syntynyt: 16. heinäkuuta 1986 (ikä 38) Leningrad, Neuvostoliitto
Kansalaisuus:  Suomi
Ammatti:  näyttelijä
Näyttelijä
Aktiivisena:  2016–
Merkittävät roolit:  Ingrith (The Last Kingdom) Sabrina Mustavaara (Salatut elämät)
Aiheesta muualla
Viralliset kotisivut
IMDb 
Elonet
Ilona Chevakova (s. 16. heinäkuuta 1986 Leningrad) on suomalainen näyttelijä. Hän valmistui vuonna 2008 lontoolaisesta Millennium Performing Arts -korkeakoulusta.
Chevakova on valmistumisensa jälkeen tehnyt töitä näyttelijänä, ääninäyttelijänä ja laulajana. Chevakova on luonut kansainvälistä uraa Netflixin The Last Kingdom -televisiosarjan viidennellä tuotantokaudella ja The Last Kingdom: Seven Kings Must Die -elokuvassa Ingrithin roolissa. Chevakovan tunnetuin rooli on Sabrina Mustavaarana Salatut elämät -sarjassa. Chevakova on myös näytellyt useissa kotimaisissa elokuvissa, kuten Teräsleidit, Lunastajat, MC Helper beKINGs ja Luokkakokous 3 – Sinkkuristeily. Chevakova on näytellyt suomalaisissa televisiosarjoissa, kuten Karppi, Modernit miehet, Ivalo ja Sorjonen. Chevakova on myös kokenut teatterinäyttelijä ja hän on työskennellyt muun muassa Helsingin kaupunginteatterissa, Tampereen Teatterissa, Aleksanterin teatterissa, Svenska Teaternissa ja Vaasan kaupunginteatterissa.
Chevakova puhuu äidinkielenään sekä suomea että venäjää.
Perhe

Ilona Chevakovan isä on venäläinen ja äiti inkerinsuomalainen. Hänen isosiskonsa Regina Launivuo on niin ikään näyttelijä ja laulaja. Ilona Chevakovalla on kaksi lasta, vuonna 2017 syntynyt poika ja helmikuussa 2023 syntynyt tytär.
Filmografia > Elokuvat

| Vuosi | Elokuva | Rooli |
| --- | --- | --- |
| 2017 | Vita Fortuna | ystävä |
| 2018 | MC-Helper 3 |  |
| 2020 | Teräsleidit | Natasha |
| 2020 | Vihanpidot | Janen äiti |
| 2020 | Aika jonka sain | hoitaja |
| 2021 | Luokkakokous 3 – Sinkkuristeily | Hanne |
| 2022 | Free Skate | Russian Skater |
| 2022 | MC Helper beKINGs | Hammaskeiju |
|  | Lunastajat |  |
| 2023 | The Last Kingdom: Seven Kings Must Die | Ingrith |
Filmografia > Televisiosarjat

| Vuosi | Sarja | Rooli |
| --- | --- | --- |
| 2016 | Sorjonen | Natasha Kurylenko |
| 2017 | Pelimies | omana itsenään |
| 2018 | Ivalo | prostituoitu |
| 2019–2021 | Salatut elämät | Sabrina Mustavaara |
| 2021 | Maria Kallio | Leana Siimpuu |
| 2021 | Pahan väri | Natasha Nieminen |
| 2021 | Karppi | Cecilia Beatriz |
| 2021 | Modernit miehet | Linda |
| 2022 | The Last Kingdom | Ingrith |
| 2025 | Vares |  |
Katja Tervo

| Katja Tervo> Henkilötiedot |
| --- | --- |
Syntynyt: 2. joulukuuta 1978 (ikä 45) Sotkamo
Ammatti:  näyttelijä
Aiheesta muualla
IMDb 
Katja Tervo (s. 2. joulukuuta 1978) on suomalainen näyttelijä, joka on valmistunut Pietarin valtiollisesta teatteritaiteen akatemiasta. Ennen näyttelijäksi valmistumistaan hän opiskeli sirkusalaa ja nukketeatteria. Tervo on työskennellyt uransa aikana näyttelijänä eri puolilla Suomea muun muassa Kuopion kaupunginteatterissa, Lahden kaupunginteatterissa, Mikkelin teatterissa ja Tampereen teatterissa.
Teatterityön lisäksi Tervo on esiintynyt muun muassa televisiosarjoissa Salatut elämät ja Moska sekä tehnyt ääninäyttelijän töitä Ylen Radioteatterissa ja äänikirjojen lukijana.
Elokuvat ja tv-sarjat

| Vuosi | Televisiosarja | Rooli |
| --- | --- | --- |
| 2004 | Seitsemän veljestä |  |
| 2009 | Nuoret nerot | Anna |
| 2010 | Salatut elämät | Patologi |
| 2011 | Moska | Virkailija |
Valikoituja teatteritöitä

2010, Lentävät morsiamet, Marc Camoletti, Tampereen teatteri
2009, Lakanasiivet, Sirpa Kähkönen, Kuopion kaupunginteatteri
2008, Elokuu, F. E. Sillanpää, Kuopion kaupunginteatteri
Aiheesta muualla

Tampereen teatteri[vanhentunut linkki]
Kirsti Ortola

| Kirsti Kaarina Ortola |
| --- | --- |
 Kirsti Ortola ja Ismo Kallio näytelmässä Pitkä päivämatka yöhön vuonna 1965.
Henkilötiedot
Koko nimi:  Kirsti Kaarina Palo
Syntynyt: 29. toukokuuta 1924 Pieksämäki, Suomi
Kuollut: 29. elokuuta 1993 (69 vuotta) Helsinki, Suomi
Ammatti:  näyttelijä
Puoliso:  Tauno Palo
Lapset:  Jukka-Pekka Palo
Näyttelijä
Taiteilijanimet:  ent. Ottelin
Aktiivisena:  1946–1988
Palkinnot
 Parhaan naissivuosan Jussi  1956 Pastori Jussilainen 
Aiheesta muualla
IMDb 
Elonet
Svensk Filmdatabas
Kirsti Kaarina Ortola (vuoteen 1930 Ottelin, myöh. Palo; 29. toukokuuta 1924 Pieksämäki – 29. elokuuta 1993 Helsinki) oli suomalainen näyttelijä. Hän oli varsinkin teatterin puolella tunnettu verevä ja temperamenttinen luonnenäyttelijä.
Ura

Ortola suoritti Suomen Teatterikoulun, jossa hän opiskeli 1945–1947. Hän näytteli Suomen Kansallisteatterissa 1947–1955, Tampereen Teatterissa 1955–1959 ja sitten vuoteen 1987 saakka Helsingin Kaupunginteatterissa ja sitä edeltäneessä Helsingin Kansanteatteri-Työväenteatterissa.
Hänen näyttämöroolejaan olivat muun muassa Kolmen sisaren Nataša, Neiti Julien nimirooli, Lokin Masha, Daniel Hjortin Katri, Vanja-enon Jelena, Sodan ja rauhan Marta sekä Mary-äidin rooli näytelmässä Pitkän päivän matka yöhön.
Ortolan viimeinen rooli oli vuonna 1988 elokuvassa Pohjanmaa, jossa hän esiintyi äitiroolissa.
Yksityiselämä

Ortola oli naimisissa Tauno Palon kanssa vuodesta 1962 lähtien Palon erottua ensimmäisestä vaimostaan, ja heille syntyi poika Jukka-Pekka Palo, josta tuli myös näyttelijä. Parin välille kehittyi rakkaussuhde jo vuonna 1949, jolloin he näyttelivät toisiaan vastaan Rosvo-Roopessa.
Ortola kuoli ohutsuolen imusolmukesyöpään Kivelän sairaalassa Helsingissä 69-vuotiaana. Hänet on haudattu miehensä viereen Malmin hautausmaalle.
Filmografia

| Vuosi | Elokuva | Rooli |
| --- | --- | --- |
| 1947 | Pimeänpirtin hävitys | ravintolan kassaneiti |
| 1947 | Koskenkylän laulu | Kirsti Kiisu |
| 1949 | Kalle-Kustaa Korkin seikkailut | Molly, Pekan pihvinpaistaja |
| 1949 | Rosvo-Roope | Barbara Ants |
| 1950 | Rakkaus on nopeampi Piiroisen pässiäkin | Iita Ratilainen |
| 1951 | Radio tekee murron | ilotyttö |
| 1952 | Omena putoaa... | tyttö |
| 1952 | Yhden yön hinta | Villen rakastajatar |
| 1952 | Silmät hämärässä | näyttelijätoveri |
| 1952 | Kulkurin tyttö | Anna, krouvityttö |
| 1953 | Hilja – maitotyttö | Katri, karjakkotyttö |
| 1953 | Kolmiapila | teekkari |
| 1955 | Pekka ja Pätkä pahassa pulassa | Signe Unelma Johansson |
| 1955 | Pastori Jussilainen | Mari, piika |
| 1955 | Neiti talonmies | Ansu, agronomi, opettajatar |
| 1960 | Myöhästynyt hääyö | toinen vaimo |
| 1961 | Kaasua, komisario Palmu! | talonmiehen vaimo |
| 1963 | Herra Oblomov |  |
| 1964 | Maalareilla ei ole muistoja | leski |
| 1965 | Dyskolos eli ihmisviha | nainen |
| 1967 | Ihmisiä elämän pohjalla | Vasilisa Karpovna, Kostyljovin vaimo |
| 1973 | Meiltähän tämä käy | pääemäntä Anna Tuhkanen |
| 1979 | Herätkää ja riemuitkaa! | Bessie Berger |
| 1982 | Vainajan vaivat | Vieno Mielikäinen |
| 1984 | Yöjuttu: Merkitty |  |
| 1984 | Vieras |  |
| 1988 | Pohjanmaa | äiti |
Aiheesta muualla

Kirsti Ortola Elonetissä.
Kirsti Ortola Internet Movie Databasessa. (englanniksi)
Kroatiankielinen Wikipedia

Kroatiankielisen Wikipedian logo
Kroatiankielinen Wikipedia (Wikipedija na hrvatskom jeziku) on kroatiankielinen Wikipedian versio. Siellä oli 14. marraskuuta 2006 24 004 artikkelia ja 1. lokakuuta 2012 113 249 artikkelia. Nykyinen artikkelimäärä on noin 
213 293 (30.11.2022).
Vuodesta 2013 lähtien kroatiankielinen Wikipedia on saanut kansainvälistä huomiota ja arvostelua fasistisella näkökulmallaan.
Kroatiankielinen Wikipedia tunnetaan Kroatian serbejä vastaan suunnattuna sekä LGBT-liikkeen vastaisesta propagandasta. Wikipediassa on erityisesti edustettuna historiallinen revisionismi toisen maailmansodan aikaisen Itsenäisen Kroatian valtion Ustaša-hallinnon teoista ja sen tekemien kansanmurhien kieltäminen ja vähättely. Lisäksi Wikipedia mustamaalaa joitain nykyisiä Kroatian poliitikkoja ja julkisuuden henkilöitä.
Wikimedia-säätiön vuonna 2021 tekemän selvityksen mukaan ryhmä kroatiankielisen Wikipedian ylläpitäjiä piti projektia hallinnassaan vuosien 2011–2020 ajan. Ryhmä vääristeli Wikipedian sisältä vastaamaan oikeistoradikaalia näkökantaa. Selvitys mainitsi myös kroatiankielisen Wikipedian yhteisön alkaneen vuonna 2020 tekemään joitakin korjauksia kiistellyimpiin artikkeleihin.
Johan Liljencrants

| Johan Liljencrants |
| --- | --- |
 Lorens Pasch nuoremman maalaama muotokuva vuodelta 1797.
Henkilötiedot
Syntynyt: 20. elokuuta 1730 Gävle, Ruotsi
Kuollut: 22. tammikuuta 1815 (84 vuotta) Tukholma, Ruotsi
Muut tiedot
Koulutus: Uppsalan yliopisto
    
Johan Liljencrants (ennen aatelointia Westerman; 20. elokuuta 1730 Gävle – 22. tammikuuta 1815 Tukholma) oli ruotsalainen kreivi ja virkamies. Hän nousi Kustaa III:n vallankaappauksen jälkeen valtion raha-asioita hoitavaksi valtiosihteeriksi ja oli päättämässä muun muassa viinanpolton monopolisoinnista, viljakaupan vapauttamisesta ja uskontolainsäädännön höllentämisestä. Liljencrants syrjäytettiin tehtävästään vuonna 1786, minkä jälkeen hänet nimitettiin valtaneuvokseksi, ennen kuin kuningas kolme vuotta myöhemmin lakkautti koko neuvoston ja Liljencrants siirtyi johtamaan kauppakollegiota.
Aiheesta muualla

Kuvia tai muita tiedostoja aiheesta Johan Liljencrants Wikimedia Commonsissa
Hirsipuumäen teloituspaikan muistomerkki

Kerttulinmäellä Turussa sijaitsevan vanhan teloituspaikan muistomerkki.
Hirsipuumäen teloituspaikan muistomerkin on suunnitellut Esko Hillilä vuonna 1991. Kyseessä on Turun kaupungin hanke, jonka takana ovat olleet museon arkeologi Heljä Brusila ja silloinen kaupunginarkkitehti Jorma Aho. Muistomerkki sijaitsee Turussa Kerttulinmäellä Kerttulin lukion vieressä, yhdellä Turun seitsemästä kukkulasta. Aiemmin kukkula tunnettiin Hirttomäkenä tai Hirsipuumäkenä. Muistomerkissä olevassa laatassa on teksti, jossa paikan kerrotaan olleen kaupungin teloituspaikka keskiajalta 1700-luvun loppuun.
Muistomerkki koostuu neljästä betonipylväästä, joiden päällä on pylväitä yhdistävä metallirengas ja sen alla keskellä maassa suuri kivi. Teloituksia tehtiin tuohon aikaan yleisimmin joko mestaamalla tai hirttämällä. Ison kiven voi ajatella kuvastavan mestaamispaikkaa ja ylhäällä olevan metallirenkaan hirttämistä.
Hirtetyt jätettiin varoitukseksi roikkumaan hirsipuuhun, jolloin kaupunkiin Hämeen härkätietä pitkin matkaavat näkivät, että kannattaa käyttäytyä kunnolla. Teloitetuilla ei ollut kirkkomaahan asiaa, ruumiit heitettiin joskus teloituspaikan läheisyydessä olevaan Mätäjärveen.
Milla-Mari Pylkkänen

| Milla-Mari Pylkkänen> Henkilötiedot |
| --- | --- |
Syntynyt: 1993 Kotka
Näyttelijä
Aktiivisena:  2013–
Merkittävät roolit:  Essi Honkala (Kansan mies)
Aiheesta muualla
IMDb 
Milla-Mari Pylkkänen (s. 1993 Kotka) on suomalainen näyttelijä ja muusikko. Hänen ensimmäinen televisioroolityönsä oli vuodenvaihteessa 2013–2014 esitetyn Kansan mies -sarjan Essi Honkalan rooli. Syksyllä 2013 Pylkkänen aloitti näyttelijäntyön koulutusohjelman opinnot Teatterikorkeakoulussa, johon hän pääsi opiskelemaan neljännellä yrittämällään.
Pylkkäsellä on levytyssopimus Johanna Kustannus -levy-yhtiön kanssa. Muusikkona hän käyttää taiteilijanimeä Milla Rumi. Johanna Kustannuksen taiteellisen johtajan Riku Mattilan kuultua Pylkkäsen tekemiä kappaleita Lahden kansanopiston esityksessä pyysi hän Pylkkästä lähettämään hänelle demoja tekemistään kappaleista. Pian Mattila tarjosikin hänelle levytyssopimusta.
Filmografia > Televisiosarjat

| Vuosi | Sarja | Rooli |
| --- | --- | --- |
| 2013–2014 | Kansan mies | Essi Honkala |
| 2017 | Seitsemäntoista | Iita |
Milla Rumi

Pylkkänen julkaisi ensimmäisen singlenä ”Sitä mikä vaan” 23. elokuuta 2013 taiteilijanimellä Milla Rumi. Tammikuussa 2014 hän julkaisi singlen kappaleesta ”Luulaulu” sekä huhtikuussa 2014 kappaleesta ”Hei ihminen”.
Anssi Växbyn tuottaman esikoisalbumin artisti julkaisi syksyllä 2014.
Milla Rumi > Diskografia > Albumit

| Nimi | Julkaisutiedot | Lista> Albumilista | Myynti |
| --- | --- | --- | --- |
| Ilot, halut ja valheet |  Julkaistu: 3. lokakuuta 2014  Levy-yhtiö: Johanna Kustannus  Formaatti: CD / Digitaalinen | – | – |
Milla Rumi > Diskografia > EP:t

| Nimi | Julkaisutiedot |
| --- | --- |
Opettelen ilmeitä:  Julkaistu: 17. kesäkuuta 2016  Levy-yhtiö: Johanna Kustannus  Formaatti: digitaalinen lataus
Paljon kynttä:  Julkaistu: 13. lokakuuta 2016  Levy-yhtiö: Johanna Kustannus  Formaatti: digitaalinen lataus
Tämä ei ole laulu:  Julkaistu: 11. huhtikuuta 2017  Levy-yhtiö: Johanna Kustannus  Formaatti: digitaalinen lataus
Lilith jne.:  Julkaistu: 27. maaliskuuta 2020  Levy-yhtiö: Johanna Kustannus  Formaatti: digitaalinen lataus
Milla Rumi > Diskografia > Singlet

| Vuosi | Single | Latauslista | Singlelista | Radiolista | Albumi |
| --- | --- | --- | --- | --- | --- |
| 2013 | ”Sitä mikä vaan” | – | – | – | Ilot, halut ja valheet |
| 2014 | ”Luulaulu” | – | – | 100  | Ilot, halut ja valheet |
| 2014 | ”Hei ihminen” | – | – | – | Ilot, halut ja valheet |
| 2014 | ”Ilot, halut ja valheet” | – | – | – | Ilot, halut ja valheet |
Milla Rumi > Diskografia > Musiikkivideot

Sitä mikä vaan (2013 – ohj. Alli Mattila, Katariina Havukainen ja Milla Rumi)
Luulaulu (2014 – ohj. Iiro Hokkanen & Niko Hatara)
Hei ihminen (2014 – ohj. Iiro Hokkanen & Niko Hatara)
Ilot, halut ja valheet (2014)
Aiheesta muualla

Milla-Mari Pylkkänen Internet Movie Databasessa. (englanniksi)
Milla Rumin viralliset Facebook-sivut
Milla Rumin YouTube-kanava